ગાંધીનગરના નવા પીકનીક સ્પોટ બનેલા સંત સરોવરને પણ મુલાકાતીઓએ હવે ગંદકીના ઢગથી અભડાવી દીધું! સંત સરોવર લોકોના આકર્ષણનું કેન્દ્ર બન્યું છે તો ગાંધીનગરની મુલાકાતે આવનારા મુલાકાતીઓ પણ આ સ્થળની મુલાકાત લેવાનું ચુકતાં ન હોય તે પ્રકારે ત્યાં જઇને આનંદ પ્રમોદ કરી રહ્યાં છે. ગુજરાતમાં આવેલાં ખાનગી વોટર પાર્કમાં તગડી ફી ચુકવીને પ્રવેશ કરવો પડે છે ત્યારે આ સ્થળ મુલાકાતીઓ માટે વોટર પાર્કનો અહેસાસ કરાવતો હોય તેવું હોવાથી મુલાકાતીઓ પણ હજારોની સંખ્યામાં આવીને આ સ્થળ ઉપર પોતાનો દિવસ પસાર કરતાં હોય છે.